**REPUBLIKA HRVATSKA**

**ŽUPANIJA ŠIBENSKO-KNINSKA**

**GRAD SKRADIN**

**Ured gradonačelnika**

KLASA: 551-07/20-01/1

URBROJ: 2182/03-01-21-101

Skradin, 24. veljače 2021. g.

 Na temelju članka 1.Uredbe o dopuni Zakona o službenicima i namještenicima u lokalnoj i područnoj (regionalnoj) samoupravi (NN 4/18), Odluke o financiranju Ministarstva rada i mirovinskog sustava, KLASA: 910-04/20-09/32, URBROJ: 524-06-03-01-01/1-20-119, od 17. lipnja 2020. godine, te Ugovora od dodjeli bespovratnih sredstava za projekte koji se financiraju od Europskog socijalnog fonda u financijskom razdoblju 2014. - 2020., Kodni broj: UP.02.1.1.13.0025, KLASA: 551-07/20-01/1, URBROJ: 524-20-4, te članka 46. Statuta Grada Skradina ("Službeni vjesnik Šibensko-kninske županije", broj 10/09, 5/13 i 3/18), Gradonačelnik Grada Skradina, raspisuje

**JAVNI POZIV**

za prijam u radni odnos na određeno vrijeme za potrebe aktivnosti u sklopu projekta Budimo im podrška II - Grad Skradin - gerontodomaćica/radnica za pružanje socijalnih usluga starijim i nemoćnim osobama s područja Grada Skradina, Zaželi - Program zapošljavanja žena – Faza II.

***Broj traženih radnica***: 1

***Vrsta zaposlenja***: rad na određeno vrijeme u trajanju od 9 mjeseca ili kraće, odnosno završetkom provedbe ili realizacijom projekta

***Radno vrijeme***: puno radno vrijeme

***Mjesto rada***: Grad Skradin

**Obvezni probni rad je 2 (dva) mjeseca od dana prijama u radni odnos.**

 *1. Opis poslova:*

* pomoć u dostavi namirnica, lijekova i drugih potrepština,
* plaćanje računa,
* pomoć u pripremi obroka u kućanstvima korisnika,
* pomoć u održavanju čistoće stambenog prostora/domova korisnika,
* briga o higijeni,
* pomoć u socijalnoj integraciji, posredovanju u ostvarivanju raznih prava.

 *2. Kandidatkinje moraju ispunjavati slijedeće uvjete:*

* Nezaposlene žene s najviše završenim srednjoškolskim obrazovanjem koje su prijavljene u evidenciju nezaposlenih HZZ-a s naglaskom na starije od 50 godina,
* žene s invaliditetom,
* žrtve obiteljskog nasilja.

**Uz vlastoručno potpisanu prijavu na javni poziv kandidatkinje su dužne priložiti:**

* kratki životopis
* Potvrdu o vođenju u evidenciji HZZ-a,
* Dokaz o državljanstvu (presliku osobne iskaznice, putovnice ili domovnice)
* Presliku dokaza o završenoj školi (svjedodžba),
* Izjavu o povjerljivosti podataka (mogu se preuzeti na web stranici Grada Skradina ili osobno u prostorijama Grada Skradina, Trg Male Gospe 3/II, 22222 Skradin)

**Poželjna vozačka dozvola B kategorije.**

Podnositeljice su dužne naznačiti ukoliko pripadaju jednoj od ciljanih skupina iz točke 2. te priložiti odgovarajuću potvrdu (npr. za žene s invaliditetom Rješenje o invaliditetu i sl.).

**Obrazac prijave, kao i obrazac Izjave o povjerljivosti podataka može se dobiti u Gradu Skradinu, 2. kat, radnim danom od 8,00 do 15,00 sati ili na službenim internetskim stranicama Grada Skradina**: [www.grad-skradin.hr](http://www.grad-skradin.hr/).

Ako kandidatkinja uz prijavu priloži dokumente u kojima osobni podaci nisu istovjetni, dužna je dostaviti i dokaz o njihovoj promjeni (presliku vjenčanog lista, rodnog lista i sl.)

Kandidatkinje koje ispunjavaju uvjete biti će pozvane na intervju. O danu i satu održavanja intervjua kandidatkinje će biti naknadno obaviještene.

Javni poziv će biti objavljen na web stranicama Hrvatskog zavoda za zapošljavanje, web stranici, te Oglasnoj ploči Grada Skradina.

Prijave na javni poziv s podacima i dokazima o ispunjavanju propisanih uvjeta javnog poziva potrebno je dostaviti u roku **3** (tri) dana od dana objave javnog poziva u HRVATSKOM ZAVODU ZA ZAPOŠLJAVANJE, Područna služba Šibenik.

**Prijave se upućuju na adresu: Grad Skradin, 22222 Skradin, Trg Male Gospe br. 3, s naznakom „PROJEKT - BUDIMO IM PODRŠKA II-NE OTVARAJ", poštom ili osobno.**

O rezultatima javnog poziva kandidati će biti obaviješteni u zakonskom roku.

  **GRADONAČELNIK**

mr.sc. Antonijo Brajković